เมื่อวานนี้มีนัดกับสหายพากันไปกินบุฟเฟ่ต์มื้อกลางวันกันที่ L3 Eatery Le Finix Sukhumvit ค่ะ ซื้อดีลกันมาในราคาที่ถูกมาก 200 บาท/4 ที่นั่ง แต่ “สุภนิดา” ซื้อช้ากว่า เลยต้องจ่ายไป 249 บาท จากราคาเต็ม 499 บาท อิอิ
เรามาบอกพิกัดร้านกันก่อนดีกว่า L3 Eatery Le Finix Sukhumvit ตั้งอยู่ที่ โรงแรมเลอฟีนิกซ์ สุขุมวิท 11 อยู่ชั้น 3 (ซอยนานานั่นเอง) บรรยากาศร้าน เราว่าก็จัดออกมาได้กว้างขวางน่านั่งดีนะคะ การจัดโต๊ะเก้าอี้ดูเป็นส่วนตัว ไม่ชิด และแออัดเลย 
สำหรับวันนี้ที่ “สุภนิดา” มาทาน จะเป็นบุฟฟ่ต์อาหารกลางวัน เป็นอาหารญี่ปุ่นคะ ให้ทานได้ 11.00 -14.00 น. 
มาดูเรื่องอาหารกันบ้าง อาหารก็ไม่ได้มีเยอะเท่าไหร่นะคะ ส่วนรสชาติก็โอเคไหนระดับหนึ่ง 
ที่ชอบสุด คงจะเป็น ปลาแซลมอน สโมคแซลมอน
ที่ติดใจที่สุดคงจะหนีไม่พ้น สลัดผักสดนั่นเอง ผักสดมากๆ คะ กรอบดี มีให้เลือกพอสมควร แนะนำให้ทานน้ำสลัดซีซ่าส์ อร่อยสุดละ
นอกจากนั้นใครชอบข้าวปั้นหน้าต่างๆ ก็มีนะคะ 
ยากิโซบะก็มี เกี๊ยวซ่าก็มี 
นอกจากนั้นยังมีพวกไอศกรีมชาเขียว รสชาติพอทานได้ ขนมเค้กก็มีนะคะ 
พวกน้ำก็มีน้ำส้ม ใบเตย น้ำเปล่า ชา กาแฟ นมสดร้อน ให้เลือกทาน 
ส่วนเรื่องการบริการก็โอเคคะ อาหารจานไหนหมด ก็ยกมาเสิร์ฟหรือเสริมให้ตลอด 
โดยรวมๆ เราว่า บรรยากาศดี สะอาด บริการโอเค รสชาติอาหารปานกลาง ได้กิน และเม้าท์มอยกับเพื่อนก็ “สุขใจ” ล่ะ 
